`notify_classes`

Has d'establir un àlies de postmaster que apunti a una persona humana. Cal que aquest àlies existeixi, ja que la gent ha de poder informar de problemes en el correu.

El propi sistema Postfix també informa de problemes a l'àlies de postmaster. Pot ser que no estiguis interessat en tots els informes de problemes, així que el mecanisme d'informació és configurable. Per defecte, només s'informa a postmaster de problemes seriosos (recursos, programari):

Defecte: `resource, software`

El significat de les classes és el següent:

- `bounce:` Envia còpies del correu no lliurable a postmaster.
- `2bounce:` Envia correus doblement rebotats a postmaster.
- `delay:` Informa a postmaster del correu diferit. En aquest cas, el postmaster rep només les capçaleres.
- `policy:` Informa a postmaster de les peticions de clients que han estat rebutjades a causa de les restriccions de política (UCE). Postmaster rep una transcripció de tota la sessió SMTP.
- `protocol:` Informa a postmaster del protocol d'errors (del cantó client o servidor) o els intents d'un client d'executar ordres no implementades. Postmaster rep un transcripció de tota la sessió SMTP.
- `resource:` Informa a postmaster del correu no lliurat degut a problemes de recursos (per exemple, errors d'escriptura a la cua).
- `software:` Informa a postmaster del correu no lliurat degut a problemes de programari.